**HELYI VÁLASZTÁSI BIZOTTSÁG
3359. TENK, Fő út 58.
Tel.: 36/470-033, Fax: 36/570-000
E-mail:** **tenkpohi@tenkpohi.t-online.hu**

T- 2535/1/2014.

**Tárgy**: Megyesi Attila független egyéni listás képviselő jelölt nyilvántartásba vétele

**13/2014.(IX. 05.) számú HVB határozat:**

Tenk Község Helyi Választási Bizottsága (a *továbbiakban*: Bizottság) –a 2014. szeptember 05. napján megtartott ülésén –a választási eljárásról szóló, 2013. évi XXXVI. törvény (a *továbbiakban*: Ve.) 132. § -ában megállapított hatáskörében eljárva, **Megyesi Attila** 3359 Tenk, Fő út 52. szám alatti lakos **nyilvántartásba** vételének tárgyában, meghozta a következő h a t á r o z a t o t:

A Bizottság, **Megyesi Attila 3359 Tenk, Fő út 52.** szám alatti lakost, a **helyi önkormányzati képviselők és polgármesterek 2014. évi választásán, TENK községben független egyéni listás képviselő jelöltként,**

 **nyilvántartásba veszi.**

A Bizottság elrendeli jelen határozatának, Tenk Községi Önkormányzat hirdetőtábláján és Tenk község honlapján ([www.tenk.hu](http://www.tenk.hu)) való közzé tételét.

A határozat ellen a meghozatalától számított 3 napon belül személyesen, levélben, telefaxon vagy elektronikus levélben, a Heves Megyei Területi Választási Bizottsághoz címzett (3300. Eger, Kossuth L. út 9.) fellebbezést lehet benyújtani, az e határozatot hozó Bizottságnál (3359. Tenk, Fő út 58.).

Fellebbezést a központi névjegyzékben szereplő választópolgár, jelölt, jelölő szervezet, továbbá az ügyben érintett természetes, jogi személy, jogi személyiség nélküli szervezet nyújthat be.

A fellebbezés illetékmentes.

**Indokolás:**

**Megyesi Attila 3359 Tenk, Fő út 52. szám alatti lakos,** 2014. szeptember 05-én benyújtotta, a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII. 24.) IM rendelet 17. számú mellékletének mintája szerinti „*E2. HELYI ÖNKORMÁNYZATI VÁLASZTÁS -EGYÉNI JELÖLT BEJELENTÉSE*” megnevezésű nyomtatványt. A nyomtatványhoz hiánytalanul csatolta, a 2014. szeptember 01. napján átvett 3 db, valamint szeptember 02. napján átvett 3 db ajánlóívet.

A helyi önkormányzati képviselők és polgármesterek választásáról szóló, 2010. évi L. törvény

9.§ (1) bekezdése alapján, egyéni listás képviselőjelölt az, akit az adott választókerület választópolgárainak legalább 1 %-a (Tenk községben legalább 10 választópolgár) jelöltnek ajánlott.

Az Átányi Közös Önkormányzati Hivatal Helyi Választási Irodája az átadott ajánlásokat tételesen ellenőrizte és megállapította, hogy az érvényes ajánlások száma eléri a jelöltséghez szükséges számot.

A fentiek alapján a Bizottság megállapította, hogy Megyesi Attila független egyéni képviselőjelölt nyilvántartásba vételi jogszabályi feltételei maradéktalanul teljesültek, ezért a jelölt nyilvántartásba vétele a mai napon megtörtént.

A Bizottság határozatát, a Ve.132.§ alapján hozta meg.

A határozat elleni fellebbezési lehetőség a Ve. 221.§ (1) bekezdésén, a 224.§-án és 307/P. § (2) bekezdés c) pontján alapul.

Az illetékmentesség az illetékekről szóló 1990. évi XCIII. törvény 33. §. (2) bekezdés 1. pontján alapul.

T e n k, 2014. szeptember 05.

P.H.

 Erdélyi Jánosné
 HVB elnöke